stanford-oval/wikipedia huggingface dataset:
תגי כובע בצה"ל
רשימה של יחידות בעלות סמל כומתה שפורקו

| שם יחידה | כיתוב על סמל כומתה | שנים בשימוש |
| --- | --- | --- |
| הג"א | ה.ג.א. | 1951-1992 |
| חיל הספקה ותובלה | חיל הספקה ותובלה | 1950-1951 |
| חיל הובלה | חיל הובלה | 1951-1953 |
| חיל הספקה | חיל הספקה | 1951-1975 |
| חיל טכנאים | חיל טכנאים | 1948-1951 |
| חיל ציוד וחימוש | חיל ציוד וחמוש | 1950-1954 |
| חיל המשמר | חיל משמר |  ? |
| חיל הגנה מרחבית | הג"ם |  ? |
| חיל שירות | חיל שרות | 1948 |
| גדנ"ע אוויר | גדנ"ע אוויר | ?-1950 |
| נח"ל | נח"ל | ?-1948 |
| טירונות | האות "ט" | 1954-1975 |
ראו גם

מדי צה"ל
סמל כובע
תג יחידה
לקריאה נוספת

M.Furlan, Israel Defence Forces Insignia, אנגלית, 1986
אלכס פרידמן, סמלי כובע יהודיים, פלשתינה (א"י) וצבא הגנה לישראל, מהדורה 4, 2010
גיא שפירא ורומן לובמן, קטלוג סמלי כובע של צה"ל וכוחות הביטחון, 2011
הערות שוליים

↑  אתר עמותת חיל החימוש
↑  אתר חיל הלוגיסטיקה
↑  אתר חיל הרפואה
↑  אתר פיקוד העורף
↑  פקודת מטכ"ל 33.0602, דגלים, תגי כובע, סימני דרגות וסמלים בצה"ל, פסקה 2 - תגי כובע וסימני דרגות, סעיף 7
↑  מורשת צאן ברזל - שמואל קריצ'מר
↑  מורשת צאן ברזל - אליהו קריצ'מר
↑  הג"א
1 2 3 4  גיא שפירא ורומן לובמן, קטלוג סמלי כומתה של צה"ל וכוחות הביטחון, 2011
↑  חיל הלוגיסטיקה
↑  חיל החימוש
↑  גדנ"ע אוויר
↑  נוער חלוצי לוחם
תג כובע של חיילי טירונות בצה"ל בשנים 1954–1975
תג כובע של חיילי נח"ל בצה"ל בסוף שנות ה-40
Mos.ru

| --- | --- |

 סוג:  פורטל אינטרנט
 תקופת הפעילות:  1996–הווה (כ־28 שנים)
 מייסדים:  עיריית מוסקבה 
 בעלות:  ממשלת מוסקבה
 mos.ru
 
Mos.ru הוא פורטל אינטרנט רשמי של ראש העיר וממשלת מוסקבה.
הגרסה החדשה של האתר הושקה ב-26 באוקטובר 2015. המשימה העיקרית של הפורטל היא ליצור מרחב רשת יחיד למגה-עיר, בעזרתו יוכלו תושבי העיר למצוא את אתרי העיר והשירותים המקוונים להם הם זקוקים "בחלון אחד".
קיימת גרסה אנגלית וסינית לאתר, המיועדת לתיירים ולגולים.
הערות שוליים

↑  https://www.mos.ru/news/item/87766073/
23FM

| --- | --- |

 סוגה:  תוכנית טלוויזיה לימודית
 יוצרים:  אבינועם דמארי  בת שבע רינגל
 כותבים:  חנן פלד  שרית סבו  שלומי גולדשיין  יאיר הראל
 בימוי:  אבינועם דמארי
 שחקנים:  ניר גרינברג  אליענה בקייר  יעל דואני  גלי גולדשמיט   עדינה חיימיס  ליבנת טיראן
 ארץ מקור:  ישראל ישראל
 שפות:  ישראל עברית
 מספר עונות:  1
 מספר פרקים:  24
 הפקה
 מפיק:  רוני מנחם
 חברת הפקה:  הטלוויזיה החינוכית הישראלית
 עורכים:  בת שבע רינגל
 אורך פרק:  24 דקות
 שידור
 רשת שידור:  הטלוויזיה החינוכית הישראלית
 פורמט (תמונה):  SDTV, 576i
 תקופת שידור מקורית:  2007–2008
23FM היא סדרת טלוויזיה קומית ללימוד עברית ששודרה בטלוויזיה החינוכית בשנת 2007. התוכנית הופקה בשיתוף עם הפיקוח על הוראת השפה העברית במשרד החינוך.
עלילה

העלילה מתרחשת מאחורי הקלעים של תחנת רדיו 23FM ומתמקדת בחבורת צעירים העובדים, מפיקים ומשדרים בתחנת הרדיו ומתמודדים עם הלחץ שמאחורי השידור, עם התקציב המוגבל, מערכות יחסים, תחרויות ומאבקי כוח.
חומר הלימוד לבגרות ללשון מועבר דרך עלילה קומית הפונה לצעירים ולמבוגרים גם יחד.
דמויות

שחק (ניר גרינברג): "כלבויניק" בתחנה, הדמות הגברית והמושכת, תפקידו הרשמי הוא הטכנאי. מאוהב בליאת. שאיפתו המרכזית היא לשדר, להגיש תוכנית רדיו משלו.
פלג (אליענה בקייר): מנכ"לית התחנה. אביה פיני (דליק ווליניץ) קנה לה תחנת רדיו בעקבות שירותה בגלי צה"ל .
ליאת (יעל דואני): שדרנית "שתיים בשתיים". אוהבת את האדם והטבע.
אפרת (ליבנת טיראן): שדרנית "שתיים בשתיים". בחורה אנרגטית, אמביציוזית.
קרני (גלי גולדשמיט): שדרנית "שתיים בשתיים". אוהבת את החיים.
יעל (עדינה חיימיס): מפיקה ומנהלת התוכניות של התחנה. בעלת ידע רחב במוזיקה, בקשר תמידי עם אמה החיה בדיור מוגן.
אורחים

בכל פרק מתראיינים בתוכנית הרדיו אנשי תקשורת ואורחים מפורסמים כמו ג'קי לוי, רזי ברקאי, שאנן סטריט, שלמה גרוניך, מרב מיכאלי, אבשלום קור ואישים נוספים.
ראו גם

עברית בסימן טוב
Here we are
Seven in Heaven
Call of Duty: World at War

| --- | --- |

 כללי
 תאריך הוצאה:  בארצות הברית ב-11 בנובמבר 2008  באירופה ב-14 בנובמבר 2008
 סוגה:  משחק ירי בגוף ראשון
 פיתוח:  Treyarch
 הוצאה לאור:  אקטיביז'ן בליזארד 
 ארץ מקור:  ארצות הברית 
 הפצה:  Activision
 סדרה:  Call of Duty 
 דרישות תוכנה
 מנוע משחק:  IW Engine 
 מצבי משחק:  שחקן יחיד, מרובה משתתפים, משחק רשת,CO-OP(שיתוף פעולה)
 פלטפורמות:  PC, PS3, Xbox360,Wii, PS2, DS
 המשחק הקודם:  Call of Duty 4
 המשחק הבא:  Call of Duty: Modern Warfare 2
 דרישות מערכת
 מעבד:  Intel Pentium 4 3GHz AMD Athlon 64 3200
 זיכרון:  512MB (בוויסטה 1GB)
 כרטיס מסך:  Nvidia GeForce 6600   ATI Radeon X1600   תמיכה ב־Pixel Shader 3.0
 מקום פנוי:  8GB
 www.callofduty.com/codww
 
Call of Duty: World at War הוא משחק פעולה מגוף ראשון שפותח על ידי חברת "Treyarch" ומופץ על ידי חברת המשחקים "Activision" לפלייסטיישן 3, Xbox 360, למחשב האישי ול-Wii, החמישי בסדרת "Call of Duty". עלילת המשחק מתרחשת במלחמת העולם השנייה במערכות יפן-ארצות הברית וברית המועצות-גרמניה. שיווק המשחק החל ב-11 בנובמבר 2008 בארצות הברית, ובאירופה ב-14 בנובמבר 2008.
פרטים טכניים

המנוע הגרפי של המשחק מבוסס על זה של המשחק הקודם בסדרה (Call of Duty 4), בתוספת שיפורים קלים. המנוע הפיזיקלי נכתב מחדש ושודרג על מנת להציג משחקיות מציאותית יותר. המשחק החדש אפל, ומזעזע יותר מקודמיו בסדרה, מה שהעלה את הדירוג שלו לבני 18 ומעלה. האינטליגנציה של האויבים שופרה והיא מאפשרת להם לארוב, להתחבא בין העצים, להתגנב בין השיחים ועוד.
עלילת המשחק

המשחק כולל שתי מערכות; האחת מבוססת על חיל הנחתים האמריקני במערכה נגד יפן באוקיינוס השקט, ואילו השנייה עוקבת אחר התקדמות הצבא האדום לברלין.
המערכה האמריקנית מתמקדת בטוראי מילר (Pvt. Miller) מחיל הנחתים האמריקני. בזמן סריקת האטול "מאקין", מילר נשבה על ידי היפנים יחד עם שלושה חיילים אמריקאים נוספים. היפנים מתכננים להוציאו להורג אך לפני הוצאתו להורג הוא מחולץ על ידי רב"ט רובאק (Cpl. Roebuck), סמל סאליבן (Sgt. Sullivan) ועוד כמה מחברי יחידת העילית "מארין ריידרס". מילר מצטרף ליחידתו של סאליבן ומשתתף בסדרה של קרבות באיים הנמצאים תחת שלטונם של היפנים; מהקרב על פלליו, בו רובוק מקודם לדרגת סמל, לאחר מותו של סאליבן ועד הקרב האחרון, קרב אוקינאווה.
המערכה הסובייטית מתמקדת בטוראי דמיטרי פטרנקו (Pvt. Dimitri Petrenko), שיחידתו הובסה והוצאה להורג על ידי כוחות גרמנים בסטלינגרד. יחד עם סמל רזנוב הפצוע שהתמנה למפקדו של פטרנקו, הם יוצאים לנקום את מותם של חבריהם ליחידה, על ידי חיסול הגנרל הגרמני היינריך אמסל (Gen. Hienrich Amsel). כעבור שלוש שנים, נפגשים שוב רזנוב ופטרנקו בחזית המזרחית, בדרכם לכבוש את רמות זלו, לפני ההתקפה האחרונה על ברלין שם יעזרו לכבוש את הרייכסטאג, בית הנבחרים הגרמני. תחילת המשחק במערכה זו מבוסס על הסרט אויב בשער.
דמות נוספת במערכה האמריקאית שניתן לשחקה, היא סמל לואק (Petty Officer Locke), מפעיל נשק במטוס PBY קטלינה שמשתתף במשימה "Black Cats". יחידתו של לואק תוקפת באישון לילה צי אספקה יפני הנמצא בדרכו לאי אוקינאווה. לאחר מכן הוא אוסף ניצולים מצי אמריקאי שהושמד.
משחק רשת

מצב מרובה המשתתפים של Call of Duty: World at War כולל עד 48 שחקנים למשחק או עד 4 שחקנים למשחק עם מסך מפוצל. מצב מרובה המשתתפים מתבסס, כמו במשחקים קודמים, על מערכת דירוג שחקנים לפי דרגה: ככל שהשחקן הורג יותר אויבים כך הוא מקבל יותר נקודות ועולה בדירוג. בשונה ממשחקים קודמים, ישנה אפשרות לנהוג בטנקים במהלך משחק מרובה משתתפים.
כמו כן, במשחק קיים גם מצב CO-OP (שיתוף פעולה) שבו אפשר לשחק את העלילה לשחקן יחיד ביחד עם שחקן נוסף. בנוסף לעלילה הרגילה קיים מצב "זומבים" מיוחד - במצב זה השחקנים כלואים במבנה ללא אפשרות יציאה, וגלים של זומבים תוקפים אותם.
234

שנת 234 היא השנה ה-34 במאה ה-3. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 234 ניתן לה בדיעבד.
כל התאריכים שלהלן הם לפי הלוח היוליאני.
אירועים > לפי מיקום > האימפריה הרומית

קיסר רומא אלכסנדר סוורוס ואמו יוליה ממאיאה מתקדמים לכיוון מוגונטיאקום (כיום נקראת מיינץ) הבירה של גרמאניה סופריור. הגנרלים שלו מתכננים מתקפה צבאית ובנו גשר מעל הריין, אך אלכסנדר מעדיף לנהל משא ומתן לשלום על ידי מתן שוחד לאלמאנים. מדיניות זו מקוממת את הלגיונות הרומאים והוא מאבד את אמון החיילים.
ראו גם

ילידי 234‎
נפטרים ב-234‎
Eraser

| --- | --- |
 סינגל שיווקי בביצוע אד שירן
 מתוך האלבום ÷
 יצא לאור:  3 במרץ 2017
 תאריך הקלטה:  2016
 סוגה:  היפ הופ אקוסטי
 אורך:  3:47
 חברת תקליטים:  אסילום • אטלנטיק
 כתיבה:  אד שירן, ג'וני מקדייד
 הפקה:  ג'וני מקדייד
 
"Eraser" (בעברית: "מחק") הוא שיר של הזמר-יוצר האנגלי אד שירן. השיר נכלל באלבום האולפן השלישי של שירן, ÷ (2017). לאחר יציאת האלבום, דורג השיר במקום ה-14 במצעד הסינגלים הבריטי, על אף שאינו סינגל.
רקע

השיר נכתב על ידי שירן, יחד עם ג'וני מקדייד, בבית העץ שבנה בגינה שלו. הם הקליטו את הריף הראשוני על הגיטרה שלו, באייפון של מקדייד, לפני שהוא הלך לישון, בעוד מקדייד נשאר ער כל הלילה כדי להפיק את הקצב לריף. כשהסביר על השיר ל-"Zane Lowe", אמר שירן: "השורה הראשונה המקורית של השיר הייתה מה שעכשיו משמש כברידג', ואני פשוט ישבתי שם ואמרתי לעצמי, 'זה לא מתאים לשום מקום אחר'. ביקשתי מג'וני לתת לי לראות מה אני יכול לעשות עם זה, ואז פשוט כתבתי המון תווים, וזה בא תוך חמש שניות. ג'וני חזר אחרי חצי שעה והקלטנו את השיר".
השיר חושף פרטים אישיים על חייו של שירן, שאמר שזו הזדמנות לפרוק דברים שקרו בחייו בחמש השנים הקודמות, שלא דיבר עליהם. הוא מספר על הקנאה שחשים חברים ובני משפחה בהצלחתו. שירן הסביר: "החברים והמשפחה נועדו להיות אלה שנמצאים שם בשבילך, 90% מהזמן, אבל מדי פעם יש את ההערות המוזרות הללו שגורמות לך לשקוע". הוא הוסיף, "כסף זה הדבר הכי מוזר... זה בערך הדבר היחיד שהשתנה בחיי בצורה קיצונית, אבל הדרך שבה אנשים מתייחסים אליך בגלל זה, והם חושבים שאתה הולך להשתנות בגלל זה, והם מתייחסים אליך אחרת, ואתה נאלץ לשנות את הדעה שלך עליהם כי הם מתייחסים אליך אחרת. זה דבר ממש מוזר. אני מנסה להישאר בדיוק כמו שהייתי קודם". בשורה "but I hope that Damien's proud" (בעברית: אבל אני מקווה שדמיאן גאה), מתייחס שירן לדמיאן רייס, אותו הוא מחשיב כהשפעה על המוזיקה שלו. רייס מוזכר גם בשיר אחר של שירן, "You Need Me, I Don't Need You", משנת 2011.
ביקורות

מארק קנדי מהשיקגו טריביון כינה את הרצועה "נהדרת" והשווה אותה ל-"Lose Yourself" של אמינם. ג'ים פרבר מאנטרטיינמנט ויקלי סבר כי השיר התחיל את האלבום על "קרקע מסוכנת", אך הגיע למסקנה שהוא מסכם את האמן "בקיצור: מודע לעצמו, מזלזל בעצמו וחביב". ג'ורדן באסט מ-NME אמר כי "שירן מצליחה להפוך לכוכב-על... מבלי להישמע כמו טיפש". רוזין אוקונור מהאינדיפנדנט סברה כי הרצועה "מרגישה כמו דרך יוצאת דופן לפתוח את האלבום - שירן מעולם לא היה ראפר חזק - אבל הפזמון מפתיע לטובה".
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  אוסטריה | Ö3 אוסטריה טופ 40‏ | 35 |  |
|  אוסטרליה | מצעד הסינגלים האוסטרלי | 31 |  |
|  איטליה | מצעד הסינגלים האיטלקי | 35 |  |
|  אירלנד | מצעד הסינגלים האירי | 15 |  |
|  ארצות הברית | בילבורד הוט 100 | 90 |  |
|  גרמניה | GfK – טופ 100 | 21 |  |
|  דנמרק | היטליסטן | 20 |  |
|  הולנד | מצעד 40 הסינגלים ההולנדיים | 19 |  |
|  הממלכה המאוחדת | מצעד הסינגלים הבריטי | 14 |  |
|  סלובקיה | ČNS IFPI | - |  |
|  סלובקיה | Singles Digitál Top 100 | 21 |  |
|  צ'כיה | Singles Digitál Top 100 | 20 |  |
|  צרפת | SNEP | 75 |  |
|  קנדה | קנדה הוט 100 | 36 |  |
|  שוודיה | סוורייטופליסטן | 31 |  |
נתוני מכירות

| מקום | תארים | מכירות |
| --- | --- | --- |
| קנדה (Music Canada) | זהב | 40,000 |
| דנמרק (IFPI Danmark) | זהב | 45,000 |
| איטליה (FIMI) | זהב | 25,000 |
| פולין (ZPAV) | זהב | 25,000 |
| בריטניה (BPI) | זהב | 400,000 |
Call of Duty: World War 2

| --- | --- |

 כללי
 תאריך הוצאה:  3 בנובמבר 2017
 סוגה:  משחק ירי בגוף ראשון
 פיתוח:  Sledgehammer Games
 הוצאה לאור:  Activision 
 ארץ מקור:  ארצות הברית 
 שפות:  גרמנית, רוסית, ספרדית 
 הפצה:  Activision
 סדרה:  Call of Duty 
 דרישות תוכנה
 מנוע משחק:  IW Engine 
 מצבי משחק:  משחק וידאו למשתתף יחיד 
 פלטפורמות:  Microsoft Windows, פלייסטיישן 4, Xbox One 
 www.callofduty.com/wwii
 
Call of Duty: World War 2 הוא משחק וידאו גוף ראשון מסוגת יריות שמיועד למחשב, ולקונסולות ה־Xbox One וה־Playstation 4. המשחק פותח על ידי Sledgehammer Games ושוחרר על ידי Activision. זהו המשחק ה־14 בסדרת המשחקים. המשחק שוחרר ב־3 בנובמבר 2017 ברחבי העולם.
עלילה

עלילת המשחק עוסקת כולה במלחמת העולם השנייה בשנים 1944–1945. המשחק מספר את סיפורו של רונלד דניאל, חייל אמריקאי יהודי שהיה אחד מהאנשים שעברו את הפלישה לנורמנדי. בשלב הראשון של העלילה על השחקן לקחת חלק בפלישה לנורמנדי ולכבוש כמה בונקרים. בשלבים לאחר מכן מספרים על מבצע קוברה, המלחמה בכנסייה שבמריני (Marigny) ובשחרור צרפת מהנאצים. במהלך העלילה נחטף חברו של דניאל ליחידה, רוברט זוסמן, שגם הוא יהודי, למחנה עבודה. דניאל מחליט לא לחזור לארצות הברית לפני שהוא מציל את זוסמן. בסופו של דבר, חברי היחידה של דניאל מוצאים את זוסמן במצב בריאותי קשה, בדיוק כאשר קצין נאצי עומד לחסל אותו. הם הורגים את הקצין ומחלצים את זוסמן. לאחר 8 שבועות דניאל חוזר לארצות הברית כגיבור מלחמה, מבקר את זוסמן ומעודד אותו. כשדניאל חוזר לביתו הוא מניח את המדליה שקיבל על הקבר של אחיו הגדול פול ואומר לו שרק בזכותו הוא שרד את המלחמה הזאת.
משחקיות

בדומה לקודמיו, Call of Duty: WWII הוא משחק יריות בגוף ראשון, אך הוא אינו כולל את מערכת התנועה והנשק העתידני שהיו קיימים בשלושת משחקי Call of Duty הקודמים לו, שכללו גם קפיצה כפולה וטיפוס על הקיר. המשחק חוזר על מערכת התנועה המקורית של סדרת המשחקים, מה שמחזיר אותו לסגנון משחק שנקרא "הליכה על הקרקע".
משחקיות > קמפיין

מלחמת העולם השנייה היא הכותרת הראשונה מאז המשחק המקורי ו־Call of Duty: World at War שלא כוללת אפשרות לרפא את הבריאות בקמפיין. במקום זאת, השחקנים חייבים למצוא ערכות עזרה ראשונה מפוזרות, או להסתמך על הצוות הרפואי שלהם שיספק להם ערכות עזרה ראשונה. חברים אחרים בצוות יכולים לספק תחמושת, רימונים, שיגור ירי ארטילרי או איתור אויבים ולחשוף את מיקומם בצורת "צלליות". בחלקים מסוימים של המשחק ניתן ללכוד את חיילי האויב בקמפיין, ולגרור את הפצועים למקום מבטחים. בחלקים מסוימים של הקמפיין, השחקנים יוכלו לשלוט על כלי רכב, טנקים ומטוסים.
משחקיות > רב משתתפים ("Multiplayer")

המולטיפלייר עוסק בקרבות מלחמת העולם השנייה בצורה יותר מורחבת.
232

שנת 232 היא השנה ה-32 במאה ה-3. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 232 ניתן לה בדיעבד.
כל התאריכים שלהלן הם לפי הלוח היוליאני.
נולדו

פרובוס, קיסר (נפטר ב-282)
19 באוגוסט – פרובוס, קיסר רומא (נרצח ב-282)
ראו גם

ילידי 232‎
נפטרים ב-232‎
235

שנת 235 היא השנה ה-35 במאה ה-3. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 235 ניתן לה בדיעבד.
כל התאריכים שלהלן הם לפי הלוח היוליאני.
אירועים

גירוש פונטיאנוס, האפיפיור, והיפוליטוס, מתנגדו העיקרי, מרומא לסרדיניה.
18 במרץ – חיילים רומים, הזועמים על ותרנותו, רוצחים את הקיסר אלכסנדר סוורוס ואת אמו יוליה אוויטה ממאה ליד מיינץ ומעלים לשלטון את מקסימינוס במקומו
21 בנובמבר – אנטרוס נבחר לאפיפיור
נפטרו

אלכסנדר סוורוס – קיסר רומאי (נולד ב-208).
פונטיאנוס – אפיפיור.
19 במרץ – אלכסנדר סוורוס, קיסר רומא (נולד ב-208)
ראו גם

ילידי 235‎
נפטרים ב-235‎
DotNetNuke

| --- | --- |


 מפתח:  חברת DotNetNuke
 מחזור חיים:  2002–הווה (כ־22 שנים) 
 גרסה אחרונה:  9.11.1 (22 בפברואר 2023) 
 מערכת הפעלה:  חלונות
 נכתבה בשפות:  סי שארפ, SQL 
 סוג רישיון:  BSD
 קטגוריה:  מערכת ניהול תוכן
 www.dotnetnuke.com
 
הדף הראשי של התקנת DotNetNuke
DotNetNuke (ראשי תיבות: DNN) היא מערכת בקוד פתוח ליצירה וניהול של אפליקציות אינטרנט, הכתובה בשפת VB.NET לשרתי ASP.NET.
המערכת תוכננה להיות קלה לתפעול, לתחזוקה ולהרחבה, על ידי שימוש במודולים וסקינים, וניתן לנהל באמצעותה מערכות אינטראנט, אקסטראנט ואינטרנט.
מערכת DotNetNuke משוחררת תחת רישיון BSD, אולם יש לתוכנה גם מהדורות קנייניות.
התוכנה פותחה במקור על ידי חברת Perpetual Motion הקנדית, אולם החל משנת 2006 מפותחת על ידי בעיקרה על ידי חברת DotNetNuke שהוקמה למטרה זו.
ראו גם

PHP-Nuke
הערות שוליים

↑  דף השוואת מהדורות מתוך האתר של DotNetNuke
↑  הודעה לעיתונות על הקמת החברה מתוך האתר של DotNetNuke
| --- | --- |
בקרת זהויות :  NLI: 987007381874805171  GND: 7516630-6  LCCN: n2007066271   WorldCat (עם LCCN): n2007-066271 
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
Good Life (שיר של קניה וסט)

Good Life הוא הסינגל השלישי מתוך אלבומו של אמן ההיפ הופ האמריקאי קניה וסט, Graduation. בשיר מתארח זמר ה-R&B, טי-פיין, וחלק ממנגינת הרקע הוא סימפול משירו של מייקל ג'קסון, "P.Y.T.". השיר מכיל גם קולות רקע של הזמרים ג'ון לג'נד וני-יו, כשאחראים על חלק מהייצור והמנגינה של התופים טימבלנד ומייק דין, בהתאמה. השיר זכה בפרס גראמי בקטגוריית "שיר הראפ הטוב ביותר" בטקס פרסי גראמי ה-50. הסינגל עבר את קו 1,000,000 המכירות הדיגיטליות בארצות הברית והגיע למעמד פלטינה.
הקליפ לשיר הושמע בפעם הראשונה ב-11 בספטמבר 2007, בערוץ MTV. בקליפ מופיעים וסט וטי-פיין ברקע לבן כשלעיתים קרובות המילים שהם אומרים מופיעים באותיות גדולות באנימציה. בקליפ יש 23 שניות שבגרסת האלבום אין, והוא מדורג במקום ה-40 במצעד "40 הקליפים הטובים ביותר בשנת 2007" של VH1. הקליפ היה מועמד למספר פרסים, והוא זכה בפרס "קליפ ההיפ הופ הטוב ביותר" בפרסי ההיפ הופ של BET. הקליפ זכה גם בקטגוריית "האפקטים המיוחדים ביותר בווידאו" בשנת 2007 ב-VMA.
היסטוריית מצעדים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 21 |  |
|  אירלנד | מצעד הסינגלים האירי | 24 |  |
|  ארצות הברית | בילבורד הוט 100 | 7 |  |
|  ארצות הברית | בילבורד שירי R&B/היפ הופ | 3 |  |
|  ארצות הברית | בילבורד שירי ראפ | 1 |  |
|  ארצות הברית | בילבורד שירי פופ | 18 |  |
|  גרמניה | GfK – טופ 100 | 78 |  |
|  הממלכה המאוחדת | מצעד הסינגלים הבריטי | 23 |  |
|  ולוניה | אולטראטופ 40 | 62 |  |
|  ניו זילנד | המצעד הניו זילנדי הרשמי | 11 |  |
|  פורטוגל | מצעד הסינגלים הפורטוגזי | 43 |  |
|  פינלנד | המצעדים הפיניים הרשמיים | 20 |  |
|  פלנדריה | אולטראטופ 50 | 68 |  |
|  קנדה | קנדה הוט 100 | 23 |  |
239

שנת 239 היא השנה ה-39 במאה ה-3. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 239 ניתן לה בדיעבד.
כל התאריכים שלהלן הם לפי הלוח היוליאני.
אירועים

על פי המסורת היהודית זוהי שנת ה-4000 לבריאת העולם.
ראו גם

ילידי 239‎
נפטרים ב-239‎
238

שנת 238 היא השנה ה-38 במאה ה-3. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 238 ניתן לה בדיעבד.
כל התאריכים שלהלן הם לפי הלוח היוליאני.
אירועים

שנת ששת הקיסרים. במהלך השנה שלטו ברומא 6 קיסרים:
מקסימינוס עד אפריל
גורדיאנוס הראשון - מרץ-אפריל
גורדיאנוס השני - מרץ-אפריל
בלבינוס - אפריל-יולי
פופיאנוס - אפריל-יולי
גורדיאנוס השלישי - החל מיולי
נפטרו

מקסימינוס, קיסר רומי (נולד ב-173)
12 באפריל – גורדיאנוס הראשון, קיסר רומא (נולד ב-159)
29 ביולי – בלבינוס, קיסר רומי (נולד ב-178)
29 ביולי – פופיאנוס, קיסר רומי (נולד ב-168)
ראו גם

ילידי 238‎
נפטרים ב-238‎
Issues (שיר של ג'וליה מייקלס)

"Issues" הוא סינגל הבכורה של הזמרת-יוצרת האמריקאית ג'וליה מייקלס. הסינגל שיצא על ידי ריפבליק רקורדס ב-13 בינואר 2017, נמצא במיני-אלבום השלישי שלה, Nervous System. נכון ליוני 2021, השיר הושמע למעלה מ-955 מיליון פעמים בספוטיפיי.
ב-2018, השיר היה מועמד בקטגוריית שיר השנה בטקס פרסי גראמי.
ביקורת

השיר זכה, בדרך כלל, לביקורות חיוביות. מגזין בילבורד שיבח את השיר: "בליריות בוטה, כנה וכתיבת שירים חדה כתער, החלטתה של מייקלס לבחור בהפקה מינימלית מוכיחה שהיא חכמה ועוזרת למסגר את קולותיה המסקרנים במומחיות כדי לתת למעריצים טעימה ראשונה למה שעוד יבוא". מייק ווס, מ-Idolator, אמר כי "זה יכול להיות קשה עבור כותבי שירים לגלף קול ייחודי כשהם יוצאים לבד, אבל לא נראה שזו תהיה בעיה עבור ג'וליה".
וידאו קליפ

הווידאו קליפ הרשמי של השיר, בבימויה של טביטה דנהולם, יצא ב-8 במרץ 2017 ביוטיוב. הוא מציג את מייקלס חווה את הלא נודע שכל מערכת יחסים עוברת. בווידאו קליפ, ניתן לראות את הזמרת ואת השחקן האמריקאי, אלכסנדר קוך, במערכת יחסים "אוהבת" אשר "מרגישה שהיא עלולה להתפרק בכל רגע". נכון ליוני 2021, הווידאו קליפ נצפה למעלה מ-225 מיליון פעמים ביוטיוב. הווידאו הקליפ הלירי הרשמי של השיר, בבימויו של פרדו צ'אבס, יצא ב-18 במאי 2017 ביוטיוב. הווידאו הקליפ הלירי, שצולם ברחבי לונדון, מציג את חייהם של מספר אנשים. נכון ליוני 2021, הווידאו הקליפ הלירי נצפה למעלה מ-25 מיליון פעמים ביוטיוב.
הופעות חיות

מייקלס ביצעה בהופעה חיה את השיר מפסר פעמים. ב-20 במרץ 2017, היא ביצעה את השיר בתוכנית הטלוויזיה האמריקאית, The Tonight Show Starring Jimmy Fallon. ב-30 באפריל 2017, היא ביצעה את השיר בפרסי המוזיקה של רדיו דיסני. ב-13 במאי 2017, היא ביצעה את השיר בפסטיבל Wango Tango (אנ').‏ ב-21 במאי 2017, היא ביצעה את השיר בפרס המוזיקה של בילבורד. מספר כלי תקשורת אמרו כי הופעתה הייתה אחת מהטובות ביותר שבוצע בטקס. ב-18 ביוני 2017, היא ביצעה את השיר ב-iHeartRadio MMVAs (אנ')‏. ב-27 באוגוסט 2017, היא ביצעה את השיר בפרסי הווידאו קליפים של MTV. הופעה זו נקטעה כאשר MTV החליטה לקצץ שירים להפסקת פרסומות. החלטה זו של MTV ספגה ביקורת קשה מצד אנשים רבים, כולל מסולן מארון 5, אדם לוין. באוגוסט 2017, היא ביצעה את השיר בתוכנית הטלוויזיה האמריקאית, Today (אנ').‏
מיקומי שיא

|   ‏‏‏  מצעדים ודירוגים (2017–2018)> מדינה |   ‏‏‏  מצעדים ודירוגים (2017–2018)> מצעד |   ‏‏‏  מצעדים ודירוגים (2017–2018)> מיקום שיא |   ‏‏‏  מצעדים ודירוגים (2017–2018)>  |
| --- | --- | --- | --- |
|  אוסטריה | Ö3 אוסטריה טופ 40‏ | 36 |  |
|  אוסטרליה | מצעד הסינגלים האוסטרלי | 5 |  |
|  איטליה | מצעד הסינגלים האיטלקי | 52 |  |
|  אירלנד | מצעד הסינגלים האירי | 11 |  |
|  ארצות הברית | בילבורד הוט 100 | 11 |  |
|  ארצות הברית | מצעד השירים העכשוויים למבוגרים | 17 |  |
|  ארצות הברית | מצעד 40 השירים למבוגרים | 7 |  |
|  ארצות הברית | מצעד 40 שירי המיינסטרים | 4 |  |
|  ארצות הברית | מצעד הדאנס/מיקס שואו איירפליי | 7 |  |
|  ארצות הברית | מצעד השירים הקצביים | 35 |  |
|  גרמניה | GfK – טופ 100 | 29 |  |
|  דנמרק | היטליסטן | 3 |  |
|  הולנד | מצעד 40 הסינגלים ההולנדיים | 15 |  |
|  הממלכה המאוחדת | מצעד הסינגלים הבריטי | 10 |  |
|  הפיליפינים | בילבורד הפיליפינים | 54 |  |
|  ולוניה | אולטראטופ 40 | 2 |  |
|  לבנון | מצעד 20 העליונים הרשמי של לבנון | 19 |  |
|  מלזיה | RIM | 11 |  |
|  נורווגיה | VG-lista | 3 |  |
|  ניו זילנד | המצעד הניו זילנדי הרשמי | 11 |  |
|  סלובקיה | ČNS IFPI | 54 |  |
|  ספרד | PROMUSICAE | 48 |  |
|  סקוטלנד | מצעד הסינגלים הסקוטי | 7 |  |
|  פולין | ZPAV | 41 |  |
|  פורטוגל | מצעד הסינגלים הפורטוגזי | 20 |  |
|  פלנדריה | אולטראטופ 50 | 8 |  |
|  צ'כיה | ČNS IFPI | 9 |  |
|  צרפת | SNEP | 7 |  |
|  קנדה | קנדה הוט 100 | 17 |  |
|  רומניה | מצעד השירים הרומני | 1 |  |
|  שוודיה | סוורייטופליסטן | 11 |  |
|  שווייץ | המצעד השווייצרי | 22 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  אוסטרליה | מצעד הסינגלים האוסטרלי | 15 |  |
|  ארצות הברית | בילבורד הוט 100 | 29 |  |
|  ארצות הברית | מצעד 40 השירים למבוגרים | 25 |  |
|  ארצות הברית | מצעד הדאנס/מיקס שואו איירפליי | 43 |  |
|  ארצות הברית | מצעד 40 שירי המיינסטרים | 19 |  |
|  גרמניה | GfK – טופ 100 | 93 |  |
|  דנמרק | היטליסטן | 4 |  |
|  הולנד | מצעד 40 הסינגלים ההולנדיים | 56 |  |
|  הממלכה המאוחדת | מצעד הסינגלים הבריטי | 35 |  |
|  ולוניה | אולטראטופ 40 | 6 |  |
|  ניו זילנד | המצעד הניו זילנדי הרשמי | 34 |  |
|  פלנדריה | אולטראטופ 50 | 15 |  |
|  צרפת | SNEP | 45 |  |
|  קנדה | קנדה הוט 100 | 31 |  |
|  רומניה | מצעד השירים הרומני | 12 |  |
|  שוודיה | סוורייטופליסטן | 20 |  |
|  שווייץ | המצעד השווייצרי | 31 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  רומניה | מצעד השירים הרומני | 76 |  |
|   ‏‏‏  מצעדי סוף עשור (2010–2019)> מדינה |   ‏‏‏  מצעדי סוף עשור (2010–2019)> מצעד |   ‏‏‏  מצעדי סוף עשור (2010–2019)> מיקום שיא |   ‏‏‏  מצעדי סוף עשור (2010–2019)>  |
| --- | --- | --- | --- |
|  נורווגיה | VG-lista | 16 |  |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | פלטינה ×3 | 210,000 |
| בלגיה (BEA) | פלטינה | 30,000 |
| קנדה (Music Canada) | פלטינה ×6 | 480,000 |
| דנמרק (IFPI Denmark) | פלטינה ×2 | 180,000 |
| צרפת (SNEP) | יהלום | 233,333 |
| גרמניה (BVMI) | פלטינה | 400,000 |
| איטליה (FIMI) | פלטינה ×2 | 100,000 |
| ניו זילנד (RMNZ) | פלטינה | 30,000 |
| נורווגיה (IFPI Norway) | פלטינה ×3 | 180,000 |
| ספרד (PROMUSICAE) | פלטינה ×2 | 100,000 |
| שוודיה (GLF) | פלטינה ×4 | 32,000,000 |
| הממלכה המאוחדת (BPI) | פלטינה | 600,000 |
| ארצות הברית (RIAA) | פלטינה ×5 | 5,000,000 |